stanford-oval/wikipedia huggingface dataset:
Tekken 3
דמויות > הדמויות החדשות

ג'ין קאזמה - נכדו של הייהאצ'י מישימה ובנם של קאזויה מישימה וג'ון קאזמה. הוא החליא להתחרות בטורניר מלך אגרוף הברזל 3 במטרה לנקום במותה של אמו.
הווארנג - לוחם טאקוונדו והחניך של באק דו סאן אשר מעוניין לנקום באוגרה על כך שרצח בעבר את באק דו סאן.
לינג שיאויו - מתבגרת סינית אשר מתמחה באמנות הלחימה בה גואה ג'אנג ובאמנות הלחימה פיגואה ז'אנג. לינג חולמת להקים פארק שעשועים משלה באמצעות הכסף אותו היא תקבל אם תזכה בטורניר.
אדי גורדו - לוחם קפוארה ברזילאי שנכנס לטורניר במטרה לנקום במישימה זייבאטסו על כך שרצח את הוריו.
קינג II - מתאבק מקסיקני אשר נכנס לטורניר על מנת לגייס כספים לבית יתומים.
ג'וליה צ'אנג - לוחמת אינדיאנית, בתה המאומצת של מישל צ'אנג. מנסה לחלץ את אמה החטופה מהמישימה זייבטסו.
בריאן פיורי - קיקבוקסר סייבורגי אשר היה בעבר שוטר. נבנה על ידי המדען המטורף ד"ר אייבל. פיורי הצטרף לטורניר במטרה לחסל את יושימיטסו ולחטוף את ד"ר בוסקונוביץ'.
ד"ר בוסקונוביץ' - המדען הגאון והקשיש, חברו של יושימיטסו.
קומא II - דוב אימתני, ובנו של קומא מהמשחק המקורי בסדרת טקן. משמש גם כחיית המחמד ושומר הראש של הייהאצ'י מישימה.
גאן ג'אק - רובוט רב עוצמה אשר נכנס לטורניר על מנת להגן על היוצרת שלו, ג'יין.
פורסט לאו - בנו של אמן הלחימה מרשל לאו אשר מתמחה באמנות הלחימה ג'יט קון דו.
פנדה - פנדה ענקית מהונדסת גנטית אשר מתמחה באמנויות לחימה, אשר היא חיית המחמד ושומר הראש של לינג שיאויו. נכנסה לטורניר במטרה להגן על לינג.
אוגרה - חייזר בן אלמוות שהוא האנטגוניסט הראשי והבוס האחרון במשחק. אוגרה אחראי להיעלמותם של אמני לחימה רבים.
מוקוג'ין - בובת עץ בת 2,000 שנה שמתעוררת לחיים.
גון - דינוזאור קטן ורב עוצמה שמסוגל לבצע התקפות ייחודיות.
טייגר ג'קסון - איש דיסקו בעל דמיון רב לאדי גורדו, ועם תסרוקת אפרו ולבוש בסגנון שנות ה-70.
דמויות > דמויות שנכללו גם במשחקים הקודמים בסדרה

נינה וויליאמס - מתנקשת אירית שעברה הקפאה קריאוגנית במשך 15 שנה לפני הטורניר של טקן 3.
פול פיניקס - אמן לחימה אמריקאי המתמחה בג'ודו.
יושימיטסו - המנהיג של שבט נינג'ות וסייף מיומן.
ליי וולונג - שוטר ואמן לחימה מהונג קונג בעל סגנון לחימה אקרובטי ייחודי.
אנה וויליאמס - אחותה הצעירה של נינה וויליאמס. גם אנה היא גם מתנקשת.
הייהאצ'י מישימה - ארגן את טורניר מלך אגרוף הברזל 3 במטרה ללכוד אוגרה.
ג'ק-2 - רובוט רב עוצמה המשמש כגרסה משודרגת של הדמות ג'ק מהמשחק המקורי בסדרת טקן.
Twilight of the Thunder God

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 80/100
ציוני ביקורות
מקור: ציון
About.com: 
Allmusic: 
Blabbermoth: 
IGN: 
Popmatters: 
Sputnikmusic: 
Twilight of the Thunder God (מאנגלית: הדמדומים של אל הרעם) הוא האלבום השביעי של להקת הדת' מטאל המלודי השוודית אמון אמארת'. האלבום יצא לאור בספטמבר 2008. שיר הנושא של האלבום עוסק בקרב בין ת'ור לנחש יורמנגנד.
האלבום זכה לביקורות חיוביות מאוד, והגיע למקום 50 בבילבורד 200 בארצות הברית ו-11 בשוודיה, מה שהופך אותו לאלבום הראשון של הלהקה שנכנס למצעד הבילבורד. האלבום זכה במקום שישי ברשימת 50 האלבומים הטובים ביותר של 2008 של מגזין Metal Hammer.
רשימת שירים

כל השירים נכתבו והולחנו על ידי אמון אמארת'.
| מס' | שם | משך |
| --- | --- | --- |
| 1. | Twilight of the Thunder God  | 4:09 |
| 2. | Free Will Sacrifice  | 4:09 |
| 3. | Guardians of Asgaard  | 4:23 |
| 4. | Where Is Your God?  | 3:11 |
| 5. | Varyags of Miklagaard  | 4:18 |
| 6. | Tattered Banners and Bloody Flags  | 4:30 |
| 7. | No Fear for the Setting Sun  | 3:54 |
| 8. | The Hero  | 4:02 |
| 9. | Live for the Kill (עם אפוקליפטיקה)   | 4:10 |
| 10. | Embrace of the Endless Ocean  | 6:44 |
| משך כולל: | משך כולל: | 43:34 |
מבצעים

אמון אמארת
יוהאן הג - שירה
אולאבי מיקונן - גיטרה
יוהאן סדרברג - גיטרה
טד לונדסטרם - גיטרה בס
פרדריק אנדרסון - תופים
הפקה
ג'נס בוגרן - מפיק
תום ת'יל - עיצוב עטיפה
פטר דאמין - טכנאי תופים
הערות שוליים

↑  ביקורת על האלבום באתר About.com
↑  ביקורת על האלבום באתר Allmusic
↑  ביקורת על האלבום באתר Blabbermouth
↑  ביקורת על האלבום באתר IGN
↑  ביקורת על האלבום באתר Popmatters
↑  ביקורת על האלבום באתר Sputnikmusic
↑  פרסים ומועמדויות של אמון אמארת' באתר Allmusic
| אמון אמארת' |
| --- | --- | --- |
יהואן הג • אולאבי מיקונן • יוהאן סדרברג • טד לונדסטרם
| אלבומי אולפן | Once Sent from the Golden Hall • The Avenger • The Crusher • Versus the World • Fate of Norns • With Oden on Our Side • Twilight of the Thunder God • Surtur Rising • Deceiver of the Gods • Jomsviking |  |
| מיני אלבומים | Sorrow Throughout the Nine Worlds |  |
| אלבומי הופעה | Wrath of the Norsemen |  |
| אלבומי אוסף | Hymns to the Rising Sun |  |
קטגוריה:אלבומי אמון אמארת' • פורטל:הבי מטאל
| --- | --- |
בקרת זהויות :  MusicBrainz release group: 9a6f9e35-d05f-3f2b-b2b9-af7f8e619aca
Twisted Angel

Twisted Angel (בעברית: מלאך מעוות) הוא אלבומה השמיני של זמרת הקאנטרי ליאן ריימס ואלבומה החמישי, שיצא שלא באופן עצמאי, אשר יצא לאור ב-1 באוקטובר 2002 על ידי חברת התקליטים קורב רקורדס.
האלבום הגיע למקום השלישי במצעד אלבומי הקאנטרי.
רקע וקידום

כל שירי האלבום הם שירים מקוריים מלבד השיר "You Made Me Find Myself" שהוא גרסת כיסוי לשיר של הזמרת טינה ארנה והשיר "Review My Kisses" שהוא גרסת כיסוי לשירה של הזמרת לארה פביאן. מתוך האלבום יצא הסינגל המצליח "Life Goes On", שנכנס למצעדים רבים ברחבי העולם.
על מנת לקדם את האלבום הופיע עם השיר "Love Is an Army" בטקס פרסי מוזיקת הקאנטרי של שנת 2003.
רשימת רצועות

| Twisted Angel> מס' | Twisted Angel> שם | Twisted Angel> משך | Twisted Angel>  | Twisted Angel>  | Twisted Angel>  | Twisted Angel>  | Twisted Angel>  | Twisted Angel>  | Twisted Angel>  |
| --- | --- | --- | --- | --- | --- | --- | --- | --- | --- |
| 1. | Life Goes On  | 3:33 |  |  |  |  |  |  |  |
| 2. | Wound Up  | 4:15 |  |  |  |  |  |  |  |
| 3. | The Safest Place  | 3:52 |  |  |  |  |  |  |  |
| 4. | Trouble with Goodbye  | 3:22 |  |  |  |  |  |  |  |
| 5. | Damn  | 3:29 |  |  |  |  |  |  |  |
| 6. | Suddenly  | 3:58 |  |  |  |  |  |  |  |
| 7. | Tic Toc  | 3:40 |  |  |  |  |  |  |  |
| 8. | Sign of Life  | 4:28 |  |  |  |  |  |  |  |
| 9. | Review My Kisses  | 5:31 |  |  |  |  |  |  |  |
| 10. | No Way Out  | 3:55 |  |  |  |  |  |  |  |
| 11. | Love Is an Army  | 4:01 |  |  |  |  |  |  |  |
| 12. | You Made Me Find Myself  | 3:39 |  |  |  |  |  |  |  |
| 13. | Twisted Angel  | 3:21 |  |  |  |  |  |  |  |
| משך כולל: | משך כולל: | 50:10 |  |  |  |  |  |  |  |
הערות שוליים

↑  פיטר אמטו, דזמונד צ'יילד, גרג פגני, ליאן ריימס
↑  LeAnn Rimes - Twisted Angel, Discogs (באנגלית)
↑  Twisted Angel - LeAnn Rimes | Songs, Reviews, Credits | AllMusic (באנגלית אמריקאית), נבדק ב-2020-06-17
| --- | --- |
בקרת זהויות :  MusicBrainz release group: 84657403-9dc9-338b-9613-fc533aded264
אברהם ברתנא

| --- | --- |
אין תמונה חופשית
 לידה:  11 בינואר 1902 ביאליסטוק, האימפריה הרוסית
 פטירה:  16 בנובמבר 1966 (בגיל 64) ירושלים, ישראל
 מקום קבורה:  הר המנוחות 
 ידוע בשל:  מנהלה של הגימנסיה העברית רחביה סמנכ"ל משרד החינוך
 עיסוק:  מורה
 בת זוג:  רות ברתנא (לבית הילנברג)
 
אברהם ברתנא (גם: בר-תנא; 11 בינואר 1902, ג' בשבט ה'תרס"ב – 16 בנובמבר 1966, ג' בכסלו ה'תשכ"ז) היה מחנך עברי, מנהלה של הגימנסיה העברית רחביה וסמנכ"ל משרד החינוך.
ביוגרפיה

נולד בביאליסטוק לשרה דבורה ותנחום אש-רובינשטיין (בהמשך עברת את שמו לבר תנא – בן ר' תנחום אש). למד בבתי ספר ממשלתיים תוך שהוא משלים את לימודי המסורת בחדר מתוקן. לאחר סיום התיכון המשיך לבית המדרש לרבנים בברסלאו ולאוניברסיטאות ברסלאו ובזל. לאחר סיום לימודיו, לימד בוילנה וגימנסיה העברית בוירבלן, שם הושפע משיטתו החינוכית של יעקב רובינסון.
בשנת 1927 עלה לארץ ישראל ועוד באותה שנה החל ללמד בגימנסיה רחביה. במהלך שנת 1928 נשא לאשה את רות הילנברג, שסיימה באותה שנה את לימודי האחיות במכללת הדסה ועתידה להיות מנהלת מרפאות החוץ של בית החולים הדסה; הזוג התגורר ברחוב עזה בירושלים. בשנת 1935, עקב חוליו של יוסף מוהליבר, מונה ברתנא לכהן כסגן מנהל הגימנסיה. לאחר פטירתו של מוהליבר בשנת 1943, מונה ברתנא למנהל בית הספר. בהשפעתו של ברתנא, הוגברה מעורבותו של צוות הגימנסיה בפעיליות הצופים של תלמידיהם, ובתקופה זו נוסד שבט מצדה.
היה חבר בהגנה ובמשמר העם.
בשנת 1954 פרש מניהול הגימנסיה והתמנה כסמנכ"ל משרד החינוך. היה אחראי על הכשרת מורים בישראל ותחת הנהלתו התפתח במיוחד מוסד ההשתלמויות כן כיהן כיו"ר הוועדה הבינמשרדית לקשרי ספורט בינלאומיים. בראשית שנות ה-60 עמד בראש ועדה לענייני הוראת השואה, וקרא ללמד את הנושא לא רק בסמיכות ליום השואה.
נכדתו היא האמנית יעל ברתנא.
ברתנא נפטר בג' בכסלו תשכ"ז ונטמן למחרת בהר המנוחות. על שמו נקרא אגף במכון וינגייט.
הערות שוליים

↑  ינאי יחיאל, ריפנשטאל בהפוכה, באתר הארץ, 16 באפריל 2008
↑  אליעזר ירושלמי, "וירבאלן והגמנסיה שלה", בתוך: נתן גורן ואחרים (עורכים): יהדות ליטא כרך ב', עמ' 149 (גרסה מקוונת בארכיון האינטרנט)
↑  ד"ר א. ברתנא ז"ל, מעריב, 18 בנובמבר 1966
↑  ברכות לרגל חתונתם, דבר, 13 באוגוסט 1928
↑  ב"הדסה", הארץ, 2 בדצמבר 1928
↑  ברתנא אוריאל ז"ל, באתר הפלמ"ח
↑  פנקס כתבות של תושבי רחביה, יולי 1937, עמ' 21, באתר Geneology Indexer; Telphone Directory, Israel 1965, pg. 31, באתר הנ"ל
↑  נירית רייכל, "החינוך החברתי כגורם מגשר בין פערים אידאולוגיים בעיצוב דיוקן הבוגר הרצוי : סיפורן של הגימנסיות העבריות הראשונות (1906-1948)", דור לדור - קבצים לחקר ולתיעוד תולדות החינוך היהודי בישראל ובתפוצות כד, תשס"ד, עמ' 114, הע' 75
↑  רייכל, החינוך החברתי, עמ 116
↑  Immanuel Yafeh, "A New Look" at the Continuing Education (or In-Service Training) of Educational Workers, pg. 4
↑  תיק הוועדה באתר ארכיון המדינה
↑  חנה יבלונקה, ילדים בסדר גמור, ידיעות אחרונות, 2018, עמ' 130
↑  אברהם ברתנא באתר GRAVEZ
↑  אגף חדש במכון ווינגייט, מעריב, 3 בדצמבר 1967
אבי רובין

| --- | --- |

 לידה:  1971  (בן 53 בערך) באר שבע, ישראל 
 מדינה:  ישראל 
 מקום מגורים:  גדרה
 השכלה:  פרופסור להיסטוריה של המזרח התיכון
 מעסיק:  אוניברסיטת בן-גוריון בנגב, אוניברסיטת בן-גוריון בנגב 
 
אבי רובין (נולד בשנת 1971) הוא היסטוריון ישראלי, המתמחה בהיסטוריה חברתית-משפטית של המזרח התיכון. פרופסור באוניברסיטת בן-גוריון בנגב וראש המחלקה ללימודי המזרח התיכון בה.
ביוגרפיה

אבי רובין נולד בבאר שבע. אביו היה דב רובין, עיתונאי, מחזאי ומשורר. אמו, נחמה רובין, הוכרה כיקירת באר שבע בזכות פעילותה בתחום החינוך. לאחר שירות ביחידה 8200 בחיל המודיעין, הוא השלים תואר ראשון ותואר שני במחלקה ללימודי המזרח התיכון באוניברסיטת בן-גוריון בנגב. בשנת 2006 הוא קיבל תואר דוקטור מאוניברסיטת הארוורד. כותרת עבודת הדוקטור שלו, בהנחיית פרופסור רוג'ר אוון ופרופסור ג'מאל קפדאר: "מודרניות עות'מאנית: בתי המשפט הניזאמיים בשלהי המאה התשע עשרה".
בשנת 2007 הצטרף לסגל המחלקה ללימודי המזרח התיכון באוניברסיטת בן-גוריון בנגב. בין השנים 2007–2010 שימש כראש תוכנית המאסטר הבינלאומית בלימודי המזרח התיכון באוניברסיטה. מאז 2018 הוא מכהן כראש המחלקה ללימודי המזרח התיכון וכחבר סנאט האוניברסיטה. הוא פרסם שני ספרים ומאמרים רבים בתחום ההיסטוריה החברתית-משפטית של האימפריה העות'מאנית בעת החדשה.
רובין מתגורר בגדרה, נשוי לרונית ואב לשתי בנות ובן.
מחקריו

רובין התמחה בהיסטוריה חברתית-משפטית (סוציו-לגאלית) של האימפריה העות'מאנית במאות ה-19 וה-20. ספריו, וכן מספר רב של מאמרים שפרסם בכתבי עת מובילים, עוסקים בהיבטים סוציו-לגאליים של המעבר למודרניות בחברות העות'מאניות, בשלטון החוק בתקופה העות'מאנית, ובהיסטוריה חברתית של האימפריה העות'מאנית בעת החדשה. במחקריו, רובין מראה שמערכת המשפט העות'מאנית הרפורמית יצרה שילובים ייחודיים ויצירתיים של משפט צרפתי עם משפט שרעי ועות'מאני. הוא מערער על הדימוי השלילי של בתי המשפט העות'מאניים כפי שהשתקף בכתיבה מערבית, אך באותה עת טוען שבמערכת המשפט העות'מאנית המודרנית התגלעו הפגמים האופייניים למערכות משפט מודרניות, למשל עלויות גדלות של ההליך המשפטי בשל התלות הגוברת של בעלי דין בעורכי דין ובשל כך העדפה מובנית לבעלי אמצעים.
ספריו > בתי המשפט הניזאמיים: מודרניות עות'מאנית

זוהי המונוגרפיה הראשונה בשפה האנגלית שעוסקת בבתי המשפט הניזאמיים מתוך הגישה הסוציו-לגאלית. מערכת המשפט הניזאמית הוקמה באימפריה העות'מאנית במאה התשע עשרה במסגרת רפורמות התנזימאת. בספרו, רובין דן בנסיבות ההקמה של בתי המשפט הניזאמיים, בפרקטיקות שהיו נהוגות בהם ובתרבות המשפטית שהתפתחה במסגרתם. בתוך כך, הספר מציג שורה של טענות ומסקנות המאתגרות תפיסות מקובלות ביחס להתפתחותם של דפוסים מודרניים במרחב המשפטי העות'מאני. בדומה לחוקרים כמו דיפש צ'קרברטי, טלאל אסד והארי הרוטוניאן, רובין יוצא מנקודת הנחה שהמודרניות היא תופעה גלובאלית מראשיתה, ויוצא כנגד גישות לפיהן מגמות של מודרניזציה הן חיקוי עיוור או שאיפה של אליטות מזרח-תיכוניות להעתיק פרקטיקות מערביות. מכאן התנגדותו למונח "התמערבות" והמאמץ להציג מסגרת פרשנית אלטרנטיבית. בשונה מהתיאור המקובל של בתי המשפט הניזאמיים כביטוי של חילון מערכת המשפט העות'מאנית, הספר מציג עדויות לכך שמערכת זו שילבה באופן מודע בין תכנים ופרקטיקות שאומצו ממערכת המשפט הנפוליאונית לבין תכנים משפטיים שרעיים. מיזוג זה בא לידי ביטוי גם בהרכבו של הסגל שכיהן בבתי המשפט.
הספר צוטט במחקרים רבים וזכה להכרה כספר יסוד בתחום המחקר החברתי-משפטי של האימפריה העות'מאנית בעת החדשה.
ספריו > שלטון חוק עות'מאני והמשפט הפוליטי המודרני

מחקר זה עוסק בצמיחתה של התרבות המשפטית הלגאליסטית באימפריה העות'מאנית באמצעות ניתוח מיקרוהיסטורי של פרשת מות הסולטאן המודח אבדילאזיז בשנת 1876 והמשפט הפוליטי המתוקשר שנערך ב-1881 בארמון הסולטאן עבדול חמיד השני. עם הנאשמים במשפט נמנו בכירי המדינה, בהם הרפורמטור המפורסם מידהט פאשא, והם הואשמו בקשירת קשר להדחת עבדולעזיז ולרציחתו. באמצעות שחזור וניתוח היבטים שונים של המשפט ואחריתם של הנאשמים, הספר מתאר את עלייתה של תרבות משפטית שאותה מכנה רובין כ"לגאליזם" (על סמך ההגדרה של התאורטיקנית ג'ודית שקלאר). תרבות משפטית זו הגדירה את האופן שבו האליטה העות'מאנית הבינה את מושג שלטון החוק בשלהי המאה התשע עשרה והשפיעה על האופן שבו הסולטאן ומקורביו התמודדו עם איומים פוליטיים.
מאמרים נבחרים > קודיפיקציה באימפריה העות'מאנית

קודיפיקציה של חוקים הייתה מרכיב מרכזי ברפורמה המשפטית העות'מאנית במאה התשע עשרה והיא השפיעה על מערכות משפט במדינות שקמו על שטחיה של האימפריה במהלך המאה העשרים. המאמר מציע פרשנות חדשה של מפעל הקודיפיקציה העות'מאני באמצעות מיקומו במסגרת ההקשר של תנועת הקודיפיקציה הגלובאלית. מגמה עולמית זו הייתה כרוכה בעלייתה של תרבות משפטית לגליסטית באזורים רבים בעולם במאה התשע עשרה.
מאמרים נבחרים > התפתחות מקצוע עריכת הדין באימפריה העות'מאנית

מחקר זה עוסק בהתפתחות הייצוג המשפטי המקצועי על רקע פעילותם של בתי הדין הניזאמיים. תהליך ההתמקצעות בתחום הייצוג המשפטי סימן שינוי משמעותי בתרבות המשפטית העות'מאנית ביחס לתקופות מוקדמות יותר. בתי הדין הניזאמיים התאפיינו בתרבות משפטית פורמליסטית וריבוי פרוצדורות. בעוד שבתי משפט לפני המאה התשע עשרה היו נגישים יחסית לבעלי דין ומעטים עשו שימוש בייצוג משפטי, תהליך הפרוצדורליזציה של ההליכים המשפטיים בבתי המשפט הניזאמיים חייב שימוש בעורכי דין מקצועיים. בנוסף, המדינה יצרה זיקה בין מקצועיות לבין רישוי, וקבעה הבחנה בין באי-כוח מורשים, כלומר כאלה שלא הייתה להם השכלה משפטית רשמית, לבין עורכי דין מורשים מטעם המדינה. בפועל, משפטנים משתי הקבוצות הללו נאלצו להסתגל לתרבות המשפטית הפורמליסטית.
מאמרים נבחרים > תפיסות בריטיות של הרפורמות המשפטיות באימפריה העות'מאנית

מחקר זה בוחן את תגובותיהם של קונסולים ודיפלומטים בריטים לרפורמות המשפטיות העות'מאניות במחצית השנייה של המאה התשע עשרה. המחקר חושף הטיות, חוסר הבנה ואי-דיוקים רבים באופן שבו קונסולים ודיפלומטים ששהו באימפריה העות'מאנית הציגו את הרפורמות בפני הממונים עליהם. עיוותי דיווח נבעו מבורות באשר לאופייה של מערכת המשפט החדשה ומדעות קדומות. בנוסף, קונסולים ודיפלומטים בריטים חששו מהשלכות הרפורמה על יכולתם להתערב בהליכים משפטיים, כפי שהיה נהוג בעבר.
מאמרים נבחרים > פלסטין בשנות מלחמת העולם הראשונה: מבט עות'מאני מקומי

מחקר זה עוסק בהשקפת עולמם של רפיק אל-תמימי ומחמד בהג'ת, בני האליטה הערבית-עות'מאנית, באמצעות ניתוח דו"ח מסע שהם הגישו למושל פרובינציית בירות ב-1917, תחת הכותרת "וילאית בירות". הדו"ח מספק מידע עשיר על אורחות חייהן של קבוצות שונות בתקופת המלחמה וכולל ביקורת רבה מנקודת מבטם של שני צעירים משכילים שהפנימו תפיסות אוריינטליסטיות על המזרח התיכון מצד אחד, ולא פקפקו בעתידה של המדינה העות'מאנית מצד שני.
לקריאה נוספת

Avi Rubin, Ottoman Nizamiye Courts: Law and Modernity, New York, Palgrave Macmillan, 2011.
Avi Rubin, Ottoman Rule of Law and the Modern Political Trial: The Yildiz Case, Syracuse, Syracuse University Press, 2018.
הערות שוליים

↑  Avi Rubin, Modernity as a Code: The Ottoman Empire and the Global Movement of Codification, Journal of the Economic and Social History of the Orient 59, 2016-11-07, עמ' 828–856 doi: 10.1163/15685209-12341415
↑  Avi Rubin, FROM LEGAL REPRESENTATION TO ADVOCACY: ATTORNEYS AND CLIENTS IN THE OTTOMAN NIZAMIYE COURTS, International Journal of Middle East Studies 44, 2012-02, עמ' 111–127 doi: 10.1017/S0020743811001279
↑  Avi Rubin, British Perceptions of Ottoman Judicial Reform in the Late Nineteenth Century: Some Preliminary Insights, Law & Social Inquiry 37, 2012/ed, עמ' 991–1012 doi: 10.1111/j.1747-4469.2012.01293.x
↑  אבי רובין, "המזרח דבר אחד והמערב דבר אחר?" מוחמד בהג'ת ורפיק אל-תמימי בוילאית בירות", באתר כתב העת ג'מאעה
| --- | --- |
בקרת זהויות :  NLI: 987007447421105171  BIBSYS: 6090577  CiNii: DA19416955  GND: 1015088848  ISNI: 0000 0000 9897 1964  LCCN: n2011077267  NTA: 323944094  ORCID: 0000-0003-4667-0598  RERO: 02-A027754869  SUDOC: 120917181  VIAF: 146827530   WorldCat (עם VIAF): 146827530 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבי רובין".
It Gets Better

| --- | --- |
לוגו הפרויקט
 מדינה:  ארצות הברית 
 תקופת הפעילות:  16 בספטמבר 2004 – הווה (20 שנה) 
 www.itgetsbetter.org
 
It Gets Better הוא מיזם אינטרנטי אמריקאי ללא מטרות רווח, שנוסד על ידי איש התקשורת דן סאבאג' ובן-זוגו טרי מילר ב-21 בספטמבר 2010, כתגובה למספר מקרי התאבדות של בני נוער שהיו קורבנות של מעשי בריונות על רקע היותם הומוסקסואלים, או משום שחבריהם ללימודים חשדו שהם הומוסקסואלים. מטרתו של המיזם היא למנוע התאבדות בקרב בני נוער להט"בים באמצעות העברת מסרים חיוביים ומעודדים מצד להט"בים מבוגרים, כי חייהם של בני נוער אלו ישתפרו.
המיזם גדל בקצב מהיר: מעל 200 סרטונים הועלו לרשת במהלך השבוע הראשון, וערוץ ה-YouTube של המיזם הגיע למספר המרבי של 650 סרטוני וידאו בשבוע שלאחר מכן. כיום, למיזם יש אתר אינטרנט משלו, It Gets Better Project,‏ אשר כולל למעלה מ-50,000 ערכים מאנשים מכל הנטיות המיניות, לרבות ידוענים רבים; בקטעי הווידאו שבאתר צפו למעלה מ-50 מיליון גולשים.
ספר של מאמרים מהמיזם יצא לאור במרץ 2011.‏ בשנת 2012, האקדמיה לטלוויזיה, אומנויות ומדעים העניקה למיזם את "פרס המושל" בטקס פרסי האמי ה-64, בגין "שימוש אסטרטגי, יצירתי ועוצמתי של התקשורת על מנת לחנך ולהעניק השראה", כך על פי יו"ר ומנכ"ל האקדמיה ברוס רוזנבלום.
היסטוריה

המיזם הוקם על ידי סאבאג בתגובה להתאבדות של בילי לוקאס ושל בני נוער אחרים, שהיו קורבנות של בריונות משום שהם היו הומואים או שנחשבו לכאלו, ביניהם ריימונד צ'ייס, טיילר קלמנטי, ריאן האליגן אשר בראון, וסת' וולש. סאבאג כתב: "הלוואי והייתי יכול לדבר עם הילד הזה במשך חמש דקות. הלוואי והייתי יכול לומר לבילי שזה משתפר. הלוואי והייתי יכול לומר לו שלא משנה עד כמה המצב נראה רע, לא משנה עד כמה הוא מבודד או בודד, זה משתפר". משדר טלוויזיה מיוחד באורך של שעה שודר ב-21 בפברואר 2012, בהנחייתו של סאבאג'. משדר נוסף מיועד היה לשידור ב-9 באוקטובר, ב-MTV ובלוגו.
נשיא ארצות הברית ברק אובמה נרתם למען התנועה נגד בריונות וב-21 באוקטובר 2010 פרסם סרטון וידאו, בו אמר: "עלינו לנפץ את המיתוס הזה, שבריונות היא רק טקס התבגרות רגיל; שזה רק חלק בלתי-נמנע של תהליך ההתבגרות. זה לא. יש לנו חובה להבטיח כי בתי-הספר שלנו יהיו בטוחים לכל הילדים שלנו. ועבור כל בחור צעיר שנמצא אי שם, אתה צריך לדעת שאם אתה בצרות, יש מבוגרים שאכפת להם ושיכולים לעזור". בחודש מרץ 2011, ברק אובמה והגברת הראשונה מישל אובמה אירחו כנס נגד בריונות.
בספטמבר 2011, ג'יימי רודמאייר בן ה-14 מבאפלו, ניו יורק, התאבד לאחר שהתלונן על מעשי בריונות נגדו בשל היותו גיי. במאי 2011 הוא יצר סרטון עבור ערוץ ה-YouTube של מיזם It Gets Better, בו עודד בני נוער להט"בים שלא יתייאשו ממעשי בריונות. באוקטובר 2011, ג'יימי האבלי בן ה-15 מאוטווה, קנדה, התאבד לאחר שהיה נתון למעשי בריונות הומופוביים. המיזם It Gets Better הוא ארגון צדקה שלא למטרות רווח.
It Gets Better ברחבי העולם > אוסטרליה אוסטרליה

בשנת 2011, באוסטרליה, העמותה It Gets Better Australia הוקמה כנציגה הרשמית באוסטרליה של המיזם האמריקאי. הגוף האוסטרלי נתמך על ידי חברי קהילה ידועים, בהם קווין ראד ואנה בליי, שהעלו לאתר Youtube סרטוני וידאו משלהם. קווין ראד מצוטט כאומר: "יש לכם את הכוח של האומה האוסטרלית מאחוריכם", כשהוא מעודד בני-נוער להרגיש בנוח עם הזהות שלהם. אישים אוסטרליים אחרים שהביעו תמיכה במיזם: מיסי היגינס, קורטני אקט וקרין פלפס. בין החברות שהביעו תמיכה במיזם: Triple J, טלסטרה ו-Optus.
It Gets Better ברחבי העולם > איטליה איטליה

באיטליה, הושק הקמפיין "Cambiano cose Le" (בעברית: "הדברים משתנים"), כנציגות האיטלקית של המיזם.
It Gets Better ברחבי העולם > בריטניה בריטניה

ראש ממשלת בריטניה, דייוויד קמרון, חברים אחרים בפרלמנט הבריטי, בכירים בכוחות המזוינים של בריטניה, מורים, קומיקאים, שחקנים, מגישי חדשות ואקטואליה, עיתונאים, סופרים, סטודנטים, ספורטאים, הורים, תקליטנים, וסלבריטאים אחרים בבריטניה ואנשי הציבור העלו קטעי וידאו למיזם דומה בשם "It gets better... today", עם הסיסמה "We can make it happen" (אנחנו יכולים לגרום לזה לקרות), ביוזמת הארגון Stonewall הפועל למען זכויות לסביות, הומואים וביסקסואלים בבריטניה. מיזם זה נעשה בהשראת המיזם האמריקאי, והוא חלק ממסע הפרסום של Stonewall נגד בריונות על רקע הומופוביה בבתי-ספר ונגד אפליה [על רקע נטייה מינית]. כמו כן, הם אספו הצהרות תמיכה מידוענים אחרים, חלקם מחוץ לבריטניה, כגון קייטי פרי, בוורלי נייט, כריסטינה אגילרה, דני מילר, מארק סילוק, קירון ריצ'רדסון, איאן ה' ווטקינס, ג'ון לי, איימי ליים, ג'ו מקלדרי, שרה ווטרס, ג'ון אמיצ'י, סקאנק אנאנסי, וסטלה דאפי, וכן העניקו השראה עבור ארגונים אחרים לקחת חלק, כגון The Co-operative Group‏ וטסקו. באוקטובר 2011 מספר מוזיקאיות לסביות בריטיות התכנסו כדי להקליט את השיר "It Does Get Better", כחלק מ-"פרויקט L" - יוזמה לגיוס כספים נגד בריוניות כלפי להט"בים בראשות ג'ורג'י פיין (מההרכב המוזיקלי הלסבי Greymatter) וסופיה אנטוניה מילון (Geekgirl). המטרה של השיר, כמו גם של הוידאו קליפ שליווה אותו, היא לגייס כספים עבור ארגוני הצדקה Stonewall ו-Diversity Role Model למען קידום עבודתם בנושא בריונות כלפי להט"בים בבתי ספר, וגם כדי לעזור להפיץ את המסר - It gets better. השיר הגיע למקום 11 במצעד הפזמונים הרשמי בבריטניה בפברואר 2012, בשבוע בו הוא שוחרר, ובילה כמה ימים בראש מצעדי iTunes ואמזון בבריטניה.
It Gets Better ברחבי העולם > דרום אפריקה דרום אפריקה

אנדרו בארי הקליט מספר סרטוני וידאו באוניברסיטת קייפטאון, לרבות אחד בהשתתפותו של קפטן נבחרת הרוגבי של האוניברסיטה, ניק פנטון-ולס.
It Gets Better ברחבי העולם > האיחוד האירופי האיחוד האירופי

אחד מסגני הנשיא של הנציבות האירופית והנציבה האירופית לאג'נדה דיגיטלית, נילי קרואס, הקליטה סרטון עבורה המיזם.
It Gets Better ברחבי העולם > מלזיה מלזיה

במלזיה, מארגני פסטיבל Seksualiti Merdeka (קואלה לומפור) הפיקו סדרה של קטעי וידאו בסגנון של It Gets Better בהשתתפות בלוגרים, כגון איסמעיל עזוואן, אשר הווידאו שלו היה ממוען ישירות למוסלמים-הומואים במדינה, והביא לאיומי מוות אנונימיים נגדו. קטעי הווידאו נעשו בהשראת ריאיון עם גבריאלה יונג, סטודנטית מלזית ביסקסואלית מוצהרת בן 21, שניסתה להתאבד במהלך לימודיה בחו"ל במסצ'וסטס; אף על פי שניסיון ההתאבדות שלה נבע מהקושי של ההסתגלות לסביבה שונה, ולא בריונות על רקע נטייתה המינית, היא בכל זאת בחרה לתרום את עדותה למיזם.
It Gets Better ברחבי העולם > מקסיקו מקסיקו

בחודש מאי 2014, נחנך Todo Mejora Monterrey, המיזם המקומי של העיר מונטריי שבצפון מקסיקו, עם פרננדה גרזה כמנכ"ל. ביוני של אותה שנה, מיזם זה הורחב לרמה לאומית, תחת השם Todo Mejora México. אלכס ר' אורו, אחד התורמים של הספר It Gets Better, הצטרף לקבוצה ועבד לקידום המיזם במקסיקו סיטי.
המיזם זכה לשיתופי פעולה מאנשי הציבור במקסיקו, לרבות מהשחקן והזמר מאוריציו מרטינז, הסופר ג'נרו לוזאנו, העיתונאי והאקטיביסט אנריקה טורה מולינה, הבלוגר ומגיש הרדיו ג'וני קרמונה והזמר וכותב השירים חיימה כהן.
It Gets Better ברחבי העולם > פינלנד פינלנד

בפינלנד, מספר רב של ידוענים, בהם השרים טויג'ה ברקס ואלכסנדר סטוב, הופיעו בסרטוני YouTube המעודיים בני נוער להרגיש בנוח עם המיניות שלהם.
It Gets Better ברחבי העולם > פרו פרו

הקמפיין המקביל של פרו הושק ב-7 בינואר 2011 תחת השם "Proyecto Todo Mejora" (באנגלית: "Everything Gets Better Project"). היה זה יוזמה של הפסיכולוג / העיתונאי ויקטור קרנה. במיזם, אשר התמקד בנושא של בריונות כלפי להט"ב, לקחו חלק כמה מהמנהיגים הפוליטיים ואנשי הבידור המובילים של פרו, לרבות סגן הנשיא לשעבר קרלוס ברוס וראשת העיר הנוכחית של לימה שושנה וילראן. אף על פי שבמקור, המיזם נעשה בהשראה המיזם האמריקאי המקורי, המיזם הפרואני יצר לוגו מקורי משלו, ובמשך מספר החודשים האחרונים לקיומו, המיזם הרחיב את הפעילות שלו גם למען נוער סטרייטי.
It Gets Better ברחבי העולם > צ'ילה צ'ילה

המיזם Todo Mejora (‏"Everything Gets Better"‏) הושק בצ'ילה ב-20 במרץ 2012. בחודש אוגוסט 2011, האקטיביסט חוליו סזאר דנטס העלה את הרעיון של יצירת גרסה ספרדית של האתר המקורי, יחד עם הרכזים האמריקאים של המיזם. הם יצרו קשר עם הארגון הצ'יליאני Fundación Iguales (‏"Equal Foundation"‏), שתמך ביוזמה והסכים לשיתוף פעולה. המיזם הצ'יליאני נועד לתמוך, יחד עם הרכזים של ארצות הברית, לא רק בפעילות בתחומי מדינת צ'ילה, אלא גם בקרב מדינות אחרות באמריקה הלטינית, בהן קיים רצון ליצור מיזם לוקאלי משלהן.